
RAPORT

asupra proiectului de Lege privind aprobarea Ordonanţei de urgenţă a Guvernului nr. 119/2002 pentru 

modificarea art. 14 alin. (1) lit. e) din Ordonanţa Guvernului nr. 65/1997 privind regimul paşapoartelor în România
1.În conformitate cu prevederile art. 89 şi 107 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 119/2002 pentru modificarea art. 14 alin. (1) lit. e) din Ordonanţa Guvernului nr. 65/1997 privind regimul paşapoartelor în România, trimis cu adresa nr. 613 din 2 decembrie  2002 şi înregistrat sub nr. 32/797  din 2 decembrie 2002.
Consiliul Legislativ, cu nr.1182/16.09.2002, a avizat favorabil acest proiect de lege.

Ordonanţa de urgenţă a Guvernului nr.119/2002 se referă la faptele pentru care cetăţeanului român i se poate refuza temporar eliberarea paşaportului ori i se poate suspenda dreptul de folosire a acestuia.

Membrii comisiei, în cadrul dezbaterii proiectului de lege, au apreciat că introducerea prevederilor referitoare la fapte de cerşetorie, precum  şi la mărirea perioadei de suspendare de la o durată cuprinsă între 6 luni şi 3 ani, la o durată cuprinsă între un an şi 5 ani, se încadrează în tratamentul sancţionator adecvat şi necesar, care subscrie eforturilor concrete ale României de integrare în structurile Uniunii Europene, de prevenire a migraţiei ilegale şi a deteriorării imaginii ţării noastre pe plan internaţional.
2. Proiectul de lege  face parte din categoria legilor ordinare şi se adoptă potrivit  art. 74 alin.  (2)  din Constituţia României.

3. La lucrările comisiei au fost prezenţi  20  deputaţi din totalul de 26 de membri ai acesteia.

4. Proiectul de lege a fost adoptat de Senat în şedinţa din 21 noiembrie 2002.

În urma dezbaterii, în şedinţa  din 4 decembrie 2002, membrii Comisiei pentru apărare, ordine publică şi siguranţă naţională  au hotărât, cu 19  voturi pentru  şi o abţinere, ca proiectul de Lege privind aprobarea Ordonanţei de urgenţă a Guvernului nr. 119/2002 pentru modificarea art. 14 alin. (1) lit. e) din Ordonanţa Guvernului nr. 65/1997 privind regimul paşapoartelor în România să să fie supus, fără modificări,  spre dezbatere şi adoptare Plenului Camerei Deputaţilor.

PREŞEDINTE,





Răzvan IONESCU












Red.exp. Ţăranu M.

consult.Florescu M.

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr. 119/2002 pentru modificarea art. 14 alin. (1) lit. e) din Ordonanţa Guvernului nr. 65/1997 privind regimul paşapoartelor în România , trimis cu adresa nr. 613 din 2 decembrie  2002 şi înregistrat sub nr. 32/797  din aceeaşi dată.
În raport de obiectul şi conţinutul său, proiectul  face parte din categoria legilor ordinare.

PREŞEDINTE,

Răzvan IONESCU

